Bibi Fatima (as) Ki Kahani - English Transliteration, For those who can't 
read urdu, here is the kahani in English 


Bibi Fatima Ki Kahani 


Ek mashoor reewayat hey ke arab ke kissi shehair mein aek 
Sunaaran raihtti thi jis kay sirf aek larrka tha. Ek roz jub 
Sunaaran kuaen par paani bharney gaee tou ooska larrka bhi 
uske peechey holia. Sunaaran larrkay koh kuaen keh qareeb 
bithaakar paani bharnay lughee. Kuaen ke dusaree taraf aek 
Kumhaar rehta thaa jis ki bhatti ooS waqt khoob daihak rahee 
thi. Larrkah kehailtay kehailtay oos taraf nikal gaya. Sunaaran 
jab paani bharchooki tau kuaen kay kareeb larrkay ko na 
paaker kheyaal kiya ke ghar chalaa gia hoga. Waapis ghar 
ponchee tau woh vahaan bhi nahi mila. Maa barri paraishaan 
houee. Roti peet thi apnay luktay jigar ki talaash mein doobara 
ghar se niklee. Kuaen kay gareeb aaee. Jagah jagah dhoonda. 
Sargardaan aur pareshaan phirtee rahi. Har ek se pooncha 
magar koi Suraag na mila. Is tarah shaam ho gai. Yakayak shor 
hua ke sunaraan ka larrka Kumhaar ki bhatti me gir kay jull 
gaya hai. Ye sun kar sunaarun ko intahaiee sudma hua aur is 
qadar roee ke oossay ghash agayaa. 


Alam-e-ghashee me kia dakhtee hai kay aek mozamma naqaab 
posh tashreef laaee haen aur farmaraheen hein ke ghum na 
kha. Tera baitta bauhat jald tuj say milega. Tu nee-ut kar lay 
kay agar mera baitta kumhaar ke bhatti mein se zinda khailta 
khoodta nikal aaey tau mein Janaab Saiyada (S.A.) kee kahaani 
sunoon ghi. Sunaaran ne forun aalam-e-ghushee me hi neeyat 
karke munnat maan lee. Jub sunaaran ki ankh khulee to wagqai 
Sunaran ne dekha kay larrka Khuda ke fazal -o- karam se 
hunsta khailta zinda salaamat challa aaraha hai aur ljaz-e- 
Janaabe Saiyada (S.A.) say uss kay jism per aag ne koi asr 
nahee kia. Yahan tak ke lebaas-badan tuk mehfooz raha. 


Allah huma sale alla Mohammadin wa ale Mohammad. 


Sunaran bachay ko lekar khushee khushee bazaar gayee aur do 
paisay ke sheernee mole lee aur parauseeun se kaha ke meree 
murad puree huee hai. Mere ghar chalkar Janaab Saiyada (S.A.) 
ki kahaani mujey sunaado. Chey saat gharon me phiree laikin 
har ek ne yahee jawaab diya ke na hamein kahaani yaad hai 
aur na humko itnee fursat hai kay in fazool baaton ki taraf 
tawajey dein. Sunarun maayus hokar jungle ki taraf chaldee. 
Kuch door chalkar wohee nagqab posh Mozamma nazar aaeen 
aur farmaya kay ae khatoon mat ro. Chadar beechaa kar baith 
jaa. Mein kahani sunaati houn aur tum suno. Phir app ne 
farmaiya kay shehair Madina me eik yahudi rahta tha. Us ki 
larrkhi ki shaadi thi. Isliye woh yahudi janaab Rasool-e-Khuda 
(S.A.W) ki khidmat me aaya aur kaheney laga ke mere larrki ki 
Shaadi hai. Aap ijaazat dein to mein sharf paoun ke Janaab 
Saiyada (S.A.) mairay ghar tushreef le chalain. Aap ne farmaya 
ke iss amr kay malik Janaab Ali (A.S.) hein. Ye sunkar woh 
Hazrat Ali (A.S.) ki khidmat me hazaar houa aur arz ki kay aap 
ijazaat dein to janaab Salyada (A.S.) merey ghar tashreef le 
chalain. Aap nein fermaaya key iss amr ki maalik khud Janaab 
Saiyada (S.A.) hein. Iss kay baad woh yahudi Janaab Saiyada 
(S.A.) kay derwazay per aaya aur awaaz dee kay aly Bint-e- 
Rasool meri larrki ki shaadi hai. AGAR AAP TASHREEF LAY 
CHALEIN TOU MERI BOHATT IZZAT AFZAI HOGI. Aap ney 
fermaaya ke Janaab Ameer (A.S.) say ijaazat lay loon to 
chaloon. Yahudi ney arz ki kay mein Rasool-e-Khudda (Saleh- 
Ala-Waley-Wa Sallum) aur Shair-e-Khuda Hazarat Ali (A.S.) ki 
khidmat mey ghia thaa. Sub ney aap hee ko mukhtaar kia hae. 
Janab Saiyada (A.S.) yeh soonker mutaffakar ho gaaeen. Itney 
mein Janaab Risulat-Maab Janaab Rasool-e-Khuda (Salah-ala- 
waley-wa-sal-lum) khud tashreef lai aaey. Janaab Saiyaida 
(A.S.) nay fermaayaa kay yahudi kay ghar se aadmi aaya hai 
Aap kia fermaatey hein iss key ghar jaaoon key naheen. Aap 


ney fermaya key baitti iss ka ikhtiar knhud tumko hai. Janaab 
Saiyada A.S.) ney phir fermaaya ke baba jaan aap ki sakht 
toheen hogee key merey pas wohee phattey pooraney kuprrey 
hein jismein jaa bajja khurmoon key peywand lagey howey 
hein. Rasool khuda (A.S.) ney fermaaya key baitti issi halat me 
jao. Jo marzi Mabood. Chunachey Janaab Saiyada (A.S.) Janey 
ko tayaar ho gaeen. Apney darwazey tuk na phoncheen thi key 
hooraan-e-jannat asmaan say nazil houeen aur Janab Salyada 
(A.S.) ko zevraat aur khilatt-e-jannah sey aarastaa kia aur apna 
jaloos laiker rawaana hoeen. Is shaan se janab Saiyada(A.S.) ki 
Sawaari Yahudi key ghar pohnchi. Jounhee Aap yahudi kay 
makaan mein dakhil houein tamaam makaan apkay noor say 
roshan hogia aur aisee khushboo phailee kay dur dur tuk 
mahsoos honey laghee. Yeh tajammul aur wagar dekh kar 
tamaam yahudi aurtein behosh hogaein. Thorree dair baad sub 
ko hosh aaya magar dulhan ko hosh nahee aayaa. Lakh 
tudbeerain kein magar sub baisood hooein. Dekha gia tau 
maalum hua kay rooh aaroos qafus-e-ansari se pervaz ker 
chukee hai. Annan-fannun mein khan-ae-shaadi matum kada 
bungia. Janaab Saiyada (A.S.) ko yeh dekh-ker bohatt 
tashveesh hooee aur aap nay fermaya kay itminaan rakhoo 
abhi hosh ajaata hai. Iske baad aap nain dau rakaat namaaz 
purhkar dua farmaee aur kaha kay aey merey Mabood mein 
bint-e-Rasool (A.S.) hoon: 


Siddiqa naam rakha hai aapney Batool ka 


Jhootta na kijeo moojey sadgaa Rasool Ka 


Aey mere Mabood-e-Berhaq: Mein aapke Rasool ki baitti hoon. 
Meri izzatt aapke haat may hai. Tamaam loogh yeh hi kahein 
gay kay Saiyada (A.S) kay aateh hi dulhun khatum hogaee aur 
khana-e-shaadi khana-e-ghum bungiya. Kuch dair na guzree 
thee kay aapki dua gqabool hooee aur dulhan kalma-e- 
shahaadat purhtee huee outth baitthi. 


Allah Huma Salai Allah Mohammad Wa Ale-Mohammad 


Aur kheney laghee key mein shahadat daittee hum key khuda 
wahdat-la-shareek haly 


Aur Hazarat Mohammad Mustafa (A.S.) burhag hein aur aap 
inkee sahabzaadi hein. Aap mojhay Mazhab-e-lslam key 
taaleem furmaaen. Aur iss terha dulhan musulmaan hogai. 
Janab Fatima Zahra (A.S.) kay yey ijaz daikhker panchso yahudi 
murd aur aurtein bhi musulmaan hogai. Aur aap ko sub nein 
nehaayat izzat aur ahtraam key saath rukhsut kia. Eik aurat 
apkee kaneezi mein dee. Aap ney upney daulat khaney per 
tashreef laakar tammaam majra Janab-e-Rasool Khuda (A.S.) 
say beeyaan kia. Risaalat Maab Hazrat Mohammad (A.S.) ney 
bhi khuda ka shuker adaa kia. 


Kahanni ka phaila hisa khatum hoaa. Mozamma ney doosra 
hisa shooroo kia. Sunarun nehaayat aur dilchuspee say suntee 
rahee. 


DOOSRAA HISSA 


Kissee shaiher mein eik badshah rahtaa tha. Us ney apney 
wazir say kahaa kay saamaan-e-sheekar talyaar karo. Wazir 
nay samaan-sheekar taiyar kiya aur badshah ko khaber dee. 
Badshah sheekar ko chaldia. Shezaadi aur wazirzaadi donno 
larkiyaan bhi saat theen. Chultey chultey eik jungle main 
ponchey. Khaimein nasab keeyay gaey. Lashkar waley 
thakaawat duur karney kay leeye laittey. Kuch loghon ney 
naashta kia. Itney mey itnee zor ki aandhi chalee kay sub log 
urrgal. Shahzadi aur wazirzadi eik pahaarr per jakar geerin. 
Aandhi bund honay kay baad rafta rafta tammam logg jamma 


hogaey. Aur tammam lashker lott aaya. Magar larkiyon ka koee 
putta na challaa. Badshah aur wazir nay bahoot dhonda aur 
Surganda phirey magar kaheen bhi larrkion ka patta na mila. 
Sub majboor hokar wapas aagai. Itafaqan unkey wapis jaaney 
ke bad kissee doosrey mulk ka badshah issi jungle main 
Sheekaar khelney ke liyey aaya aur apney wazir ko hookum 
diya key pani talaash kerke laaey. Wazir pani ki talaash mein 
itafiqan ussi paharr per ponhanch gia jahan per daunno 
larkiyan thein. 


Yey larkelyan apne waaldayn se beecher ker itnaa roeen ke 
dauno ko gush aagia. Alam-e-ghushi may in larkiyoun ne daikha 
kay ek nigqab posh Mozamma tashreef laaee hain aur 
fermarahee hein ke aly larkiyoo tum mannut maan lo kay jub 
tum waldain se mill jaoo gi tou Janaab-e-Saiyada (A.S) ki 
kahaani sunno ghi. Inn larkiyuonay alam-e- ghashee may yey 
manat maan lee. Jub hosh aaya to ek doosrey nay iss wageya ki 
tasdeeg ki. Itney mey wazir paani ki talaash may gia aur donno 
larkiyoon ko daikh ker bahut hairaan hoowa. Wazir aur Badshah 
nay dono larkiyon ko saath aaney ko kaha. Chand rooz 
larkiyaan badshad kay yahan raheen. Phir badshah nay in 
larkiyoun ke waaldain ko itallah dee. Larkiyun kay waldain ne 
forun khat likhker unko wapis bulwaya. Iss doosrey badshah ne 
arz ki kay apki larkiyaan hazir hein magar kiya ye achca ho kay 
badshah ki larki ki shaadi uske baitte aur wazir ki larki ki shaddi 
wazir kay larkay sey ho jal. Phailey badshah nay ye bath 
manzoor karlee. Doosrey badshah ney dono larkiyon ko rukhsat 
kardiaa aur Larkiyaan apney waldain se milker bahut hi khush 
huin. 


Donno larkiyun ki shaadi hogai aur donno larkiyan dulhan 
bunker susraal chaleen. Itifiqan ek diulhan ka lotta jo jehez mey 
mila tha waheen reh gia. Ek seepahee ko wapis rawana kiya 
kay lotta lay aaey. Seepahee wahan gia to kia daikhta hai kay 
jahan per larkiyoon kay baap ka mahal that wahaan maidaan 
hai aur ussi maidaan may lotta rakhaa hai. Jub seepahee nay 


lotta otthana chahaa, iss lottey may se eik saamp ney phanna 
nikala. Seepahee uchchal ker peechey hutt gia. Seepahee ney 
bahut chaaha ke lotta uttah sakay laikin mumkin na ho saka. 
Majboran yo seepahee wapis aaya aur sub ko ye majra 
soonaya. Badshah ko yeh sunker bohatt hairut hooee aur yoh 
dulhunno ke pass aaya aur kaha kay maloom hota hai kay tum 
dono jadogar ho. Is waqt mein tum ko gaid kerta hun aur subha 
ko qatal kara dun ga. 


Jub donno larkiyun nay yeh sunna to liputtker khoob roeen aur 
behoosh hogaeen. Haalat behooshi may daikha kay wohee Pak 
Naqaab posh Mauzamma jo pahaarr per nazar aaee thein phir 
tashreef laaeen aur fermaney lagin kay aly larkiyoon tum nay 
mannat manni thi kay jub tum apne waldain se milogee to 
Janab Saiyada (A.S.) ki kahani sunno gi. Tum logo nay kahaani 
naheen sunni. Yeh bud ahdi ki hai. Issi wajhaa se ye azaab nazil 
hoaa hai. Ab tum loug issi qaid khaney may kahaani soono. 


Larkiyun ney kaha ke gaid-khaney maen humarey pass paissey 
kahan hein. Aapney fermaaya kay tumaharay aanchal mein dou 
paissaiy bundhey haein. Larkiyaan jub hosh may aaeen tou kia 
daikha kay wagai inke anchel mein dou paisey bundeh thaly. 
Ab inhonney kisi tudbeer se dou paisun ki meetthaee mangaee 
aur eik larkee ne kahani kahee aur doosri nay sooni. 


Subhay ko jub jalaad in lurkiyoon ko gatal kernay kay liay aaya 
tou inn donno nay uss say kaha pahlay hum badshah se kuch 
arz karna chahatay hein. Jub badshah inke pass 


Tasreef laya toa inn donno ne upney henna aalood haath band 
ker kahaa kay ek aadmi hummaray makaan per bhaij dijye phir 
aapki jo marzi hogi yo keejyia ga. Badshah nay yeh manzoor 
kia aur eik seepahee ko rawaana kia. Seepahee nay jakar jo 


daikha yo hairaan rah gia. Wahan per sub kuch mojood that. 
Mahal, takht-o-taj sub kuch salamut thaah. 


Badshah lurkiyun kay pass gia aur daryaft kia kay yeh kia majra 
hai Larkiyun nay badshah ko sub majra batayya. Badshah nay 
dil se iss maujzay per yageen kia aur forrun huqum dia kay 
donno larrkiyyon ko ba izzat aur ahtaram ke saat riha kiya jal 
aur mahal ponchaaya jai. 


YE KAHAANI SUNARUN SE KHAI KER JANAB SAIYADA (A.S.) ROO- 
POSH HO GAEEN. 


Sunarun jJub apne ghar wapis aaee tou kia daikhti hai kay jin 
logoun nay kahaani sunney aur sunnaanay say inkaar kia thah 
aur Mazaalah fazool sumjah tha, unke gharhun mein aag luggh 
gaee thee. 


JIS TARRAH SUNNARUN KI MURAAD PURI HUI, KHUDA-WAN-DE- 
ALAM (Bahug-e-Janaab Saiyada Fatima A.S.) HUM SUB SUNN- 
NAI-WALUN KI MURAADEIN PURI KERAIN: Ameen-summ-ameen 


